text: thumb|নুরুল হক মানিক
  মো. নুরুল হক মানিক (মৃত্যু : ১৪ জুন ২০২০) বাংলাদেশী ফুটবলার। তিনি বাংলাদেশের জাতীয় ফুটবল দলের প্রাক্তন মিডফিল্ডার ছিলেন। এছাড়া তিনি মোহামেডান স্পোর্টিং ক্লাবের সাবেক অধিনায়ক এবং বাংলাদেশ ফুটবল ফেডারেশনের কোচ হিসেবে দায়িত্ব পালন করেন। সর্বশেষ তিনি যুব ফুটবল দলের কোচ হিসেবে দায়িত্ব পালন করেন।
  
  প্রাথমিক জীবন 
  মানিকের জন্ম বাংলাদেশের চাঁদপুর জেলার মতলব উত্তর উপজেলায়। তার পিতা এ কে এম মোজাম্মেল হক গণপূর্ত অধিদফতরের হিসাব রক্ষক ছিলেন। সে সুবাধে পরিবারের সাথে ঢাকায় বসবাস করতেন। পিতার সাহচার্যে তিনি ফুটবল খেলার সাথে সম্পৃক্ত হন।
  
  ক্রীড়াজীবন 
  মানিক ঢাকার অন্তত ৪টি  ক্লাবের হয়ে ফুটবল খেলেন। এরমধ্যে সবককটি দলেই তিনি অধিনায়ক হিসেবে দায়িত্ব পালন করেছেন। আরামবাগ ক্লাবের হয়ে  ১৯৮৫ থেকে ১৯৮৭ পর্যন্ত খেলেন। এরপর ইয়ংমেন্স ফকিরেরপুলের জার্সিতে খেলেন  ১ বছর। ১৯৮৯ থেকে ১৯৯৩ সাল পর্যন্ত ব্রাদার্স ইউনিয়নের হয়ে খেলেন। ১৯৯৪ থেকে ১৯৯৮ সাল পর্যন্ত মোহামেডানের হয়ে ক্রীড়াজীবন পার করেন।
  
  এর বাইরে মানিক ১০ বছর ধরে বাংলাদেশের জাতীয় ফুটব দলে খেলেন। যার সময়কাল ১৯৮৭ থেকে ১৯৯৭ পর্যন্ত। ঢাকায় আবাহনীর জার্সি গায়ে অতিথি খেলোয়াড় হিসেবে একটি ম্যাচ খেলেছেন এশিয়ার কাপ উইনার্স কাপে, কলকাতা ইস্টবেঙ্গলের বিপক্ষে।
  
  মৃত্যু 
  নুরুল হক মানিক ২০২০ সালের ১৪ জুন  কোভিড-১৯ মহামারীতে আক্রান্ত হয়ে ঢাকার ধানমণ্ডিতে মৃত্যুবরণ করেন।
  
  তথ্যসূত্র 
  
  বিষয়শ্রেণী:২০২০-এ মৃত্যু
  বিষয়শ্রেণী:চাঁদপুর জেলার ব্যক্তি
  বিষয়শ্রেণী:বাংলাদেশী ফুটবলার
title: নুরুল হক মানিক